Keravan Diabetesyhdistys ry 3.11.2016

TOIMINTASUUNNITELMA 2017

JOHDANTO Keravan Diabetesyhdistys ry toimii yhteistyössä Suomen Diabetesliitto ry:n kanssa diabeteksen haittavaikutuksien vähentämiseksi Keravalla ja sen lähiympäristössä. Yhdistyksen jäsenmäärä oli 31.10.2016 393 henkilöä. Kela-tilaston mukaan pelkästään keravalaisia diabeetikkoja oli 31.12.2015 yhteensä 1904. Tästä syystä hallitus on päättänyt ottaa toimintansa päätavoitteeksi vuonna 2017 jäsenten aktivoimisen ja jäsenmäärän kasvattamisen.

YHDISTYSTOIMINTA

Päivätapaamiset
Päivätapaamiset on tarkoitettu kaikille yhdistyksen jäsenille. Se kokoontuu pääsääntöisesti kaksi kertaa kuukaudessa Viertolan toimintakeskuksessa tammi – kesäkuussa ja syys – joulukuussa. Tilaisuuksissa keskustellaan ajankohtaisista asioista, tehdään retkiä ja tutustumiskäyntejä. Kevään ja syksyn lopulla käymme yhdessä lounaalla.

Perhekerho on tarkoitettu kaikille yhdistyksen jäsenille, joilla on pieniä diabeetikkolapsia. Se kokoontuu kahdeksan kertaa vuodessa Untolan toimintakeskuksessa ja järjestää retkiä. Kerhoilloissa askarrellaan, keskustellaan ja annetaan ja saadaan vertaistukea.

Liikunta Uudelleen aloitetut viikoittaiset kävelytapahtumat jatkuvat.

Jäsentilaisuudet ja jäsenhankinta
Yhdistys järjestää diabeetikon omahoitoa tukevia asiantuntijavetoisia ja muita jäsentilaisuuksia, teatterikäyntejä, retkiä ja tapahtumia toimintavuoden aikana.

Olemme esillä Keravalla ja lähialueilla erilaisissa tapahtumissa. Mahdollisuuksien mukaan pyrimme esittäytymään erilaisille järjestöille.

Yhteistyö Tiivistetään yhteistyötä edelleen alueen muiden Yksi Elämä-yhdistysten kanssa eli Keravan Sydänyhdistyksen ja Keski-Uudenmaan aivohalvausyhdistyksen kanssa.

HALLINTO JA TIEDOTTAMINEN

Hallinto Toiminnasta vastaa hallitus, johon kuuluu puheenjohtajan lisäksi 4 – 8 jäsentä. Yhdistyksen kevätkokous pidetään maalis – huhtikuussa ja syyskokous loka – marraskuussa.

Yhdistyksen jäsenrekisteriä ylläpitää Diabetesliitto yhteistyössä yhdistyksen jäsenasioiden hoitajan kanssa.

Osallistutaan Liiton kokoukseen toukokuussa 2017.

Osallistutaan Liiton määrittelemän alueen neuvottelupäiville keväällä ja syksyllä.

Tiedottaminen
Toimitetaan jäsenkirje keväällä ja syksyllä jäsenille ja yhteistyökumppaneille.

Pidetään yhdistyksen kotisivut ajan tasalla.

Pyritään saamaan kattavat tiedot jäsenten sähköpostiosoitteista.

Lähetetään uusille jäsenille Tervetuloa yhdistykseen - kirje.

Pidetään valistusmateriaalia, jäseneksi ilmoittautumislomakkeita ja Diabetes-lehteä yleisön saatavilla Keravan Terveyskeskuksessa, jäsentilaisuuksissa ja muissa tiloissa, kuten Viertolan toimintakeskuksessa.

Yhdistyksen toiminnasta ilmoitetaan paikallislehtien yhdistyspalstoilla ja yhdistyksen kotisivuilla sekä sähköpostitse niille jäsenille, joiden sähköpostiosoitteet ovat tiedossamme.

Osallistutaan Maailman Diabetespäivän viettoon 14.11.2017.

TALOUS Jäsenmaksu pidetään ennallaan eli 15 EUR/vuosi, josta yhdistyksen osuus on 8 EUR ja Liiton 7 EUR.

Osallistutaan myyjäisiin.

Haetaan vuosiavustusta Keravan kaupungilta ja Sipoon ja Tuusulan kunnilta. Keravan kaupungilta haetaan lisäksi toimitilojen tilatukea.

Vuosi 2017 on kunnallisvaalivuosi. Olemme mukana järjestämässä vaalikeräystä sekä Keravalla että Tuusulassa.

YHTEENVETO
Olemme luotettava, avoin, ihmistä ymmärtävä, vaikuttava ja keskusteleva yhdistys, joka ajaa diabeetikkojen asiaa.